google/wiki40b huggingface dataset:
Sati (gudinne)

Sati (sanskrit: सती, Satī) er i indisk mytologi datteren til kong Daksha og den første kona til Shiva. Shiva gifter seg senere med Parvati som er en reinkarnasjon av Sati. Sati var igjen en inkarnasjon av gudinnen Mahadevi som på oppfordring av skaperguden Brahma skulle gifte seg med Shiva, for å få han ut av hans lange meditasjon, slik at han nok en gang kunne samhandle med verden. Sati ble født som datter av kong Daksha. Shiva levde som en ensom asket i dyp meditasjon helt til Sati vant han over med stor hengivenhet og selvoppofrelse. Forenelsen deres feires ved ny-månen i februar som kalles Mahashivratri.

Satis død

Satis far Daksha var aldri fornøyd med at datteren giftet seg med Shiva. Han så på Shiva som en uortodoks, skitten asket. Daksha inviterte alle gudene utenom Shiva og Sati til en storslått Yajna. Sati nektet å tro at hennes egen far kunne oppføre seg slik mot dem og tolket mangelen på invitasjon dit hen at man ikke trengte slike formaliteter innad i familien. Sati dro derfor til faren, men Shiva skjønte hva som var på ferde og ble ikke med. Faren til Sati tok henne ikke vel imot og en stor krangel mellom dem brøt snart ut. Sati var rasende for at faren ikke kunne se alle de gode sidene til Shiva. Hennes store sinne gjorde henne om til Adishakti som terroriserte gjestene og brakte store ødeleggelser over jorden. Adishaktis enorme kraft og hete brant opp Satis kropp. Etter hennes død gjenopptok Shiva livet som asket frem til han senere giftet seg med Parvati.
Millwall Lionesses

Millwall Lionesses (grunnlagt 1972) er en kvinnefotballklubb fra London som har vunnet FA-cupen.
Etter en tid for seg selv slo de seg sammen med herreklubben Millwall FC på 1980-tallet. Den kjente Hope Powell (født 1966) startet sin karriere her. Etter å ha vunnet FA Women's Cup i 1991 forlot Hope Powell og noen andre spillere laget, og dannet Charlton Athletic (kvinner) som ble et vinnerlag. 
Millwall var med i FA Women's Premier League på 1990-tallet. I 1997 vant de atter FA-cupen, mot Everton LFC, såvel som ligacupen. De  rykket de ned fra toppdivisjonen FA Women's Premier League National Division i 2001.  I 2008 rykket de opp igjen, men rakk ned igjen efter to sesonger.
Siden 2008 har de spilt i landets nest høyeste, som fra 2014 er WSL 2 av FA Women's Super League.  De spiller hjemmekampene på St. Paul's Sports Ground med plass til 2 500, etter å frem til 2015 ha spilt på Champion Hill og herrebanen The Den.
Rugslandsbanen

Rugslandsbanen er en bilcross og rallycross-bane på Rugsland, fem km sør for Birkeland.
Banen driftes av Kristiansands Automobilklubb.
Polycestina

Utbredelse

Artene er utbredt i det sørlige Afrika.
Methone cecilia

Utseende

En middelsstor sommerfugl med tannete ytterkant på bakvingen. Oversiden er svart med rødoransje (hannen) eller oransje (hunnen) felter ved roten av hver vinge. Hunnen har i tillegg et bredt, gulhvitt tverrbånd på forvingen og et par gulhvite flekker på bakvingen. Vingenes underside er gulaktig med svart ytterkant og et svart tverrbånd litt lenger inne på vingene, på bakvingen med noen små, blå flekker langs ytterkanten. Arten er ganske variabel i utseende.

Utbredelse

Arten er utbredt fra Costa Rica i nord til Amazonas-området i sør.
Pilotepisode

Pilotepisode (også kjent som en «pilot» eller «TV-pilot») er den første fullt produserte episoden av en TV-serie. Som regel er den laget som en test på hvordan en typisk episode i den planlagte serien vil fungere, og for å bli vist til overhodene i ett eller flere TV-selskaper som eventuelt vil kjøpe serien og bestille flere episoder. Å sjekke publikumsrespons kan også være viktig.

Noe annet enn «første episode»

På tidspunktet hvor pilotepisoden blir laget, er piloten ment for å være en testarena for produsentene for å i etterkant vurdere hva som fungerte og ikke fungerte. Derfor er svært ofte pilotepisoden adskilt fra resten av de ferdige episodene ved at den kan være ganske så annerledes fra resten av de senere produserte episodene.
Noen ganger blir aldri pilotepisoden sendt på TV i det hele tatt.
PRT-gruppe

En stabiliseringsstyrke ( eller en PRT (Provincial Reconstruction Team) består av militære offiserer, diplomater, og rådgivere/spesialister på gjenoppbygging, som bidrar til innsatsen for å gjenoppbygge Afghanistan og Irak. Noen av PRT-gruppene i Afghanistan, styres av individuelle europeiske NATO-medlemsland tilknyttet  ISAF, mens andre styres av militære styrker fra USA, Australia eller New Zealand.
«Fredsbevarende styrke», er et annet begrep som er blitt brukt for å referere til PRT(-grupper).

I Afghanistan

26 PRT-grupper eksisterte i Afghanistan, pr. november 2008. Hver av disse ble styrt av nasjoner som er medlemmer av ISAF.

I Irak

PRT-grupper ble opprettet i Irak, først i 2005. Oppdrag og sammensetning relatert til PRT-gruppene i Irak og Afghanistan, er ulike.
Det finnes 31 PRT-grupper i Irak, herunder 13 ePRT-grupper, pr. 2008.

«ePRT-grupper»

«ePRT-grupper» er en type PRT-gruppe som har et tett samarbeide med militære styrker på brigade-nivå. (Bokstaven «e» i «ePRT-gruppe», står for «embedded».)
Den smukke venn (film)

Musikk i filmen

«Du hast glück bei den Frau'n, Bel Ami»
Filaret den yngre

Filaret den yngre (eller Philaretos, Filarete (født ca 1020 i Palermo på Sicilia; død 8. april 1070 i Seminara), var en basilianermunk. Han æres som helgen både i ortodokse kirker og i den katolske kirke.

Biografi

Philaretos, som hadde dåpsnavnet Philipp, stammen fra en bondefamilie av gresk herkomst. Da han var 18 år gammel, flyktet familien fra sarasenerne; de forlog Sicilia og dro over til Calabria. 
I en aler av 25 år ble han munk i klosteret Sant’Elia di Enna i Seminara nær Palmi, som var blitt grunnlagt i 884 av Elias den yngre (død 17. august 903 i Thessaloniki). Der fikk han ansvaret for kveget og hestene, og senere også for grønnsaksdyrkingen.
Da normannerne i 1057 kom til området under sin erobring av Sør-Italia, måtte munkene flykte. Noen kilder beretter at klosteret etter Synoden i Melfi (1059) og Robert Guiscard fikk området i len av pave Nikolas II ble overtatt av de latanske benediktinere. De samme kilder hevder at de greske munkene som vendte tilbake dit, måtte stå til tjeneste for benediktinerne. Ifølge de kildene måtte Philaretos da golde hus i en liten hytte i klosterhagen, som han også pleiet. Der døde han i 1070 etter en kort sykdom.

Ettervirkning

Omtrent to år etter hans død skal en blind kvinne ha fått en visjon av den hellige Elia, som lovet henne helbredelse ved Philaretos' grav. Ved støvet fra graven fikk hun så synet tilbake. Klosteret førte etter dette ved siden av sin grunnleggers navn, Elia, også navnet Philaretos (italiensk: Filarete). Som viktigste historiske kilde for Philaretos' liv regnes en håndskrift fra året (Vita a. Nilo. Mess. Gr 29, ff. 3\14).
Etterhvert gikk gravstedet litt etter litt i glemselen. Det var først etter et lite jordskjelv i 22. februar 1693 at den ble gjenoppdaget. I 1709 ble enkelte relikvier overført til kirken St. Basilius i Palermo.
Detaljer vedrørende den hellige Filarets liv er noe forskjellige i de romersk-katolske og de ortodokse tradisjoner. Det er for eksempel avvik vedrørende dødsdagen -  8. april 1070 og 6. april 1076 nevnes. Navnet Filaret (Philaretos, Filarete) blitt forskjellig forklart - «venn av dygden» (fra gresk gr. Φιλάρετος), eller «fisker» (latinsk tradisjon). Det benyttet flere tilnavn: av Calabria', gartneren (italiensk:. l’Ortolano), eller av Seminara og av  Palermo. For å skjelne mellom ham og Philaretos, kaller man ham den yngre.
Vera von Falkenhausen anslo i 2007 et fødeår i 1030-rene og daterer flukten fra sarasenerne til rundt år 1041.

Minnedag

Hans minnedag i de ortodokse kirker er 8. april, i katolsk tradisjon den 6. april.
Nasjonalt råd for kvalitet og prioritering i helse- og omsorgstjenesten

Nasjonalt råd for kvalitet og prioritering i helse- og omsorgstjenesten er et norsk statlig rådgivende råd som har til formål å bidra til mer helhetlig prioritering i helse- og omsorgssektoren. Rådet ble opprettet i 2007 og utpekes av Norges helse- og omsorgsminister.
Rådets 25 medlemmer består av lederne av den sentrale helseforvaltning, lederne av de regionale helseforetakene, Kreftregisteret, Statens legemiddelverk, Nasjonal kompetanseenhet for minoritetshelse, ledere innen kommunehelsetjenesten og KS, ledere innen universitets- og høyskolesektoren, ledere av brukerorganisasjoner, og medlemmer med særlig kompetanse innen helseøkonomi og pleie- og omsorgsforskning.
Yiech Biel

Bakgrunn

Han rømte til Kenya som flyktning i 2005 for å slippe unna krigen der. Han endte opp i flyktningleiren i Kakuma, og begynte å spille fotball der, men ble frustrert over avhengigheten til andre på laget, og begynte heller med løping.

Idrettskarriere

I 2015 ble han tatt ut til å delta i Tegla Loroupe Peace Foundation, et program for flyktninger fra flyktningleiren i Kakuma, som drives av tidligere verdensrekordholder i maraton, Tegla Loroupe. 
Den 3. juni ble han tatt ut til å delta på det olympiske flyktninglaget ved sommer-OL 2016, og skal delta på 800 meter.
Tunis erkebispedømme

Historie

Tunis erkebispedømme kan ses på som gjenopprettelsen av Karthago bispedømme, som ble grunnlagt på 200-tallet og opphøyet til erkebispedømme på 400-tallet. Det fikk senere også rang som (titulært) patriarkat med ansvar for hele Nord-Afrika (Africa, Mauritania, Numidia og Tripolitania), men forble underlagt Vestens patriark i Roma (dvs. paven). Karthagos kirkeprovins omfattet mange bispedømmer, noe som går frem av at den katolske kirke fører opp 340 titulære bispeseter i dagens Tunisia.
I løpet av Nord-Afrikas islamisering ble patriarkatet oppgitt rundt 650. Arabiske dokumenter tyder likevel på at det alltid fantes enkelte kristne menigheter og kirker. Selv om det nevnes en biskop i siste halvdel av 1000-tallet og en apostolisk vikar i siste halvdel av 1600-tallet, skjedde nygrunnleggelsen som apostolisk vikariat Tunis først i 1843. Det skiftet i 1881 navn til apostolisk vikariat Tunisia og ble tre år senere opphøyet til Karthago erkebispedømme. Etter en periode som territorialprelaturet Tunis (fra 1964) ble det på nytt opphøyet til bispedømme i 1995 og til erkebispedømme i 2010.

Internasjonale forbindelser

Pavens nuntius til Tunisia og Algerie er Thomas Yeh Sheng-nan.
Erkebiskopen av Tunis er medlem i den nordafrikanske bispekonferansen.
Longview kullkraftverk

Longview kullkraftverk er et kullkraftverk under bygging ved Maidsville i delstaten Vest-Virginia i det østlige USA. Det får en installert produksjonskapasitet på 695 MW. Utbygger er det Massachusetts-registrerte energiselskapet GenPower Co.
Anlegget skal stå ferdig i 2011. Brenselkilden blir kull fra Vest-Virginia.
Yasuhiko Okudera

Japans herrelandslag

Yasuhiko Okudera spilte 32 landskamper for Japans herrelandslag.
Djibril Sidibé

Landslaget

1. september 2016 fikk han sin første landskamp for Frankrike mot Italia.
Han ble tatt ut i Frankrikes tropp til VM i fotball 2018 i Russland. Frankrike vant VM-finalen mot Kroatia 4-2. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.
New Jerseys flagg

New Jerseys flagg består av en lys gul-brun flaggduk og har delstatens segl i midten. Flagget ble innført 26. mars 1896.
Seglet har tre ploger som det sentrale motiv, en referanse til at delstaten New Jersey historisk hadde jordbruk som en viktig næringsvei. Skjoldholderne er to romerske gudinner, henholdsvis frihetsgudinnen og Ceres. Den sistnevnte var kornets gudinne og står som et symbol for rikdom. Hun holder et overflodshorn. Frihetsgudinnen holder en stav med en rød frihetslue. 
Fargen på flaggduken i New Jerseys flagg er uvanlig. Den er valgt fordi den ble benyttet i faner og uniformer for delstatens militære enheter tilbake til 1780. Fargen forekommer også i Delawares flagg. Forøvrig har mange av USAs delstatsflagg blå bakgrunn, dette fordi blått har vært en vanligere farge for militære faner.
Stars (singel)

«Stars» var en singel, som ble laget i forbindelse med nødhjelpsprosjektet Hear 'n Aid, som forente hard rock- og heavy metal-miljøet. Prosjektet ble initiert av heavy metal-gruppen Dio i 1985, og inntektene fra platesalget og singelen gikk uavkortet til barn som var rammet av sult i Afrika.
Malpequebukta

Malpequebukta er ei havbukt på nordvestkysten av Prince Edward Island, Canada. Bukta er kjent for dyrking av østers. Kommunen og tettstedet Malpeque Bay ligger på østkysten av bukta. Den lange og smale barriereøya Hog ligger ved innløpet til  Malpequebukta og skiller den fra Saint Lawrence-bukta.
Treptower Park

Treptower Park er en park ved Spree i bydelen Treptow-Köpenick i den østlige delen av Berlin. Etter Großer Tiergarten i den vestlige delen av byen er det en av Berlins viktigste parker. I parken ligger også et stort sovjetisk krigsminnesmerke.
Parken ble anlagt mellom 1876 og 1888 etter planer av byens parkdirektør Gustav Meyer.
Nord for parken ligger Allianz' skyskraperkompleks Treptowers. På Spreesiden er det en stor havn for utfluktsbåter.
Tjodhilds kirke

Tjodhilds kirke eller Tjodhildkirken er en kirke i Brattahlíð (Qassiarsuk) på Grønland. Den omtales i Eirik Raudes saga som Grønlands første kirke, og regnes også som første kristne kirke på den vestlige halvkule. Tradisjonen er at den ble bygget på oppfordring av Þjóðhildur (Eirik Raudes hustru) etter at sønnen Leiv hadde omvendt henne til kristendommen.
Grønlands eldste kirke ble i 1961 oppdaget av en grønlender et kort stykke fra Brattahlíð, og Helge Ingstad mente det må være Tjodhilds kirke. Kirken ble utgravd senere på 1960-tallet av danske arkeologer, og datering av skjeletter fra kirkegården indikerer at kirken ble bygget på slutten av 900-tallet. Bygget er en ganske liten bygning på 2×3 meter (brukes også 2×3,5 meter), og var tilsynelatende av torv. En kopi ble åpnet i Qassiarsuk i 2000 i forbindelse med tusenårsfeiringen for innføringen av kristendommen på Grønland.
Senere funn gjør det noe uklart om det faktisk er Tjodhilds kirke, det er blant annet funnet rester av en gård som ligger nærmere kirken enn Brattalid.

Kirkegården

Det var en relativt stor kirkegård på stedet, og i alt ble det funnet 144 etterlevninger. Kun noen ganske få var begravd i kister, men da de hadde hodene mot øst er det naturlig å tro at det var kristne som var begravet på kirkegården.
Sør for kirken er det også en massegrav, hvor det er funnet 12 voksne menn. Det er også funnet bunter av knokler flere steder, det kan tyde på at gravplassen er benyttet over lengre tid, og også av tilreisende fra andre steder.
Totalt ble det funnet sikre levninger av 24 barn, 65 menn, og 39 kvinner. Kun 15 av de 24 barna var spedbarn, det tyder på en lav spedbarnsdødelighet. Fordeling av aldersgruppene og andre synlige tegn på blant annet skjelettene fra denne kirkegården gjør at den såkalte degenerasjonsteorion (en teori om hvorfor bosetningene på Grønland forsvant) synes tvilsom.
Noen av skjelettene lå tett på kirken, og det er spekulert i om dette kan være Tjodhild, Torstein og Leiv Erikson. Den eneste en vet med en viss sikkerhet at er begravet her er Torstein, Tjodhild og Eiriks sønn. Dette er omtalt i Grønlendingenes saga og Eirik Raudes saga.
Kun i ett tilfelle kunne dødsårsaken fastslås med noenlunde sikkerhet. Det var en mann som hadde en stor kniv i venstre side av brystkassen.

Diverse

Det er registrert et havrepollen i ei gresstorve fra veggen i Tjodhilds kirke. Dette er eneste funn på Grønland fra perioden. Da det også er funnet kvernsteiner så er det sannsynlig at havre er dyrket lokalt i området.
Jernsulfid

Egenskaper

Finkornet jernsulfid kan være pyrofor i kontakt med luft. Stoffet er ferrimagnetisk om det inneholder en overvekt av jern, men nærmer seg antiferromagnetisk jo mer likevekt det er mellom jern og svovel.

Bruk

Jernsulfid inneholder for mye svovel til å være interessant for utvinning av stål, men om det kalkbrennes frigjøres svoveldioksid som senere ledes gjennom vann for å danne svovelsyre.
Thermistis

Utseende

Middelsstore trebukker, kontrastrikt farget i gult og svart. Antennene er mørke og omtrent så lange som kroppen. Pronotum har rundede sider med en kort tann midt på hver side. Dekkvingene er tilsmalnende bakover.

Levevis

Larvene lever i levende stammer, mest på løvtrær. Noen kan gjøre betydelig skade og også drepe unge trær. De voksne billene gnager på bladene på larvenes næringstrær.

Utbredelse

Slekten er vidt utbredt på fastlandet i Sørøst-Asia, dessuten på øyene Hainan og Taiwan.
Helsingfors–Riihimäki-banen

Helsingfors–Riihimäki-banen er en del av Finlands jernbanenett og løper mellom Helsingfors, Kervo, Hyvinge og Riihimäki. Banestrekningen er elektrifisert og utrustet med automatisk trafikkovervåkning. Det er fire spor mellom Helsingfors og Kervo av hvilke to danner Kervos stadsbana, og mellom Kervo og Riihimäki løper det to spor. Banedelens lengde er 71,4 banekilometer.
Helsingfors–Riihimäki-banen ble åpnet 17. mars 1862.

Nedlagte stasjoner

Stasjonene Monni, Palapuro og Takoja ble lagt ned i 1996.
Ina og ålen

Ina og ålen er en legende som fortelles i ulike varianter over hele Polynesia; den er en del av polynesisk mytologi som forteller om hvordan det første kokosnøttreet ble til.
Ina bader mellom åler, og leker seksuelt med en av dem. Denne gir seg siden til kjenne som guden over ålene. På grunn av ulike omstendigheter (flom, eller fordi han han virker truende på henne) hugges hodet av ham. Der hodet begraves, vokser det siden opp en kokospalme.
Fortellingen er utgitt på norsk i antologien Polynesia, 2004.
Øystein Eiring

Biografi

Eiring har vært allmennlege og ble godkjent som spesialist i psykiatri i 2006.
Han var i 2006 overlege ved  Ullevål universitetssykehus
Han har vært redaktør av Helsebibliotekets emnebibliotek Psykisk helse siden 2006.
I 2008 var han seniorrådgiver ved Kunnskapssenteret
, overlege i psykiatri, redaktør av Emnebibliotek psykisk helse.
samt helsefaglig rådgiver ved Sykehuset Innlandet.
Eiring hadde  redaktøransvaret for Helsebiblioteket i perioden 1.1.-1.9.09.2009
og var helsefaglig rådgiver i Sykehuset Innlandet HF.
Eiring ledet arbeidet i Helse Sør-Øst med en rapport som undersøkte fagprosedyrer og datasystemer ved norske sykehus.
Rapporten vakte betydelig offentlig interesse.
Rapporten førte til at det ble opprettet et  nettverk for fagprosedyrer og etablering av `Helsehåndboka`.
Eiring har gjennom 2010-tallet arbeidet som redaktør for Helsebiblioteket.no/psykiskhelse, ved sykehuset Innlandet og som avdelingssjef i Avdeling for kunnskapsstøtte ved Sykehuset Innlandet.
I 2014 hadde Eiring påbegynt doktorgradsstudier ved Universitetet i Oslo og var tilknyttet Kunnskapssenteret. Han var også fagsjef kunnskapsbasert praksis ved Sykehuset Innlandet.
I 2015 var Eiring leder av Regionsfunksjon kunnskapsstøtte, spesialist i psykiatri, Nasjonalt kunnskapssenter for helsetjenesten og Regionsfunksjonen for kunnskapsstøtte i Helse Sør‐Øst. 
Fra sommeren 2015 var han prosjektleder og la i desember 2015 frem en rapport om et samvalg- og beslutningsstøttesystem for bipolar lidelse.

Skribent

Eiring har skrevet for Dagens Medisin siden 2004.
Eiring har arbeidet for at medisinsk kunnskap skal være tilgjengelig for pasienter og andre også på Wikipedia. I 2008 (i Dagens Medisin), 2009 (i Aftenposten) og 2011 (i Aftenposten) tok han til orde for at helsepersonell skulle bli flinkere til å bruke Wikipedia som informasjonskanal.
Skjelsbusund bru

Skjelsbusund bru er ei veibru som forbinder Vesterøy og Spjærøy i Hvaler kommune i Østfold. Brua er en del av riksvei 108.
I 1960 vedtok man å bygge bru over Skjelsbusundet. Kostnadene var estimert til 1,2 millioner kroner. Brua ble bygget som en bue i betong. I januar 1964 ble brua åpnet, og kostnadene viste seg å bli lavere enn først antatt. Broen er 77 meter lang, med kjørebredde på 6,5 meter, i tillegg til 75 cm fortau på hver side. Seilingshøyden er 17 meter.
Aids-dagen

Aids-dagen, den 1. desember hvert år, er avsatt for å rette oppmerksomhet om aidspandemien og hivepidemiens spredning. Aids har tatt livet av mer enn 25 millioner mennesker, med estimert mellom 40 og 45 millioner mennesker som lever med hivsmitte. Hiv er dermed en av de verste helsekatastrofer i menneskehetens historie. På tross av at det i dag finnes effektiv antiretroviral behandling som forhindrer at hiv kan fremkalle sykdom, har fortsatt de fleste hivsmittede i fattige land ikke tilgang til livreddende behandling. Fortsatt dør anslagsvis 6000 av aids hver dag, og 15 000 nye smittes. Et betydelig antall av disse er barn.

Historikk

Aids-dagen ble etablert i 1988 ved World Summit of Ministers of Health på programmer for aids-bekjempelse. Siden da er den årlig arrangert av regjeringer, internasjonale organisasjoner og veldedighetsorganisasjoner over hele verden.

Arrangementer og tilstelninger

Fra begynnelsen og inntil 2004 ledet UNAIDS aids-dagskampanjen, og valgte årlige temaer i konsultasjon med andre globale helseorganisasjoner. I 2005 ble dette ansvar overdratt til World AIDS Campaign (WAC), som valgte Stop AIDS: Keep the Promise som hovedtema for World AIDS Day observences through 2010, med mer spesifikke sub-taglines valgt årlig. Dette tema er ikke spesifikt for aidsdagen, men er brukt året rundt i WAC's arbeid for å belyse hiv/aids i kontekst av andre store globale hendelser som G8-møtet. World AIDS Campaign also conducts “in-country” campaigns throughout world, som Student Stop AIDS Campaign, en infeksjon-awareness kampanje rettet mot unge mennesker over hele Storbritannia.

Det er vanlig å holde minenmarkeringer for ærespersoner som har dødd av hiv/aids. Regjeringer og offentlig helsepersonell bidrar ofte med taler og politiske temaer knyttet til hiv/aids-problematikken tas opp til debatt. Siden 1995 har USAs president gitt en offisiell uttalelse på verdens aidsdag. Regjeringer i andre nasjoner har fulgt opp og kommet med lignende erklæringer.
I Norge feires verdens aidsdag med gudstjeneste i Oslo domkirke, seminarer og kulturarrangementer. Kronprinsesse Mette-Marit har engasjert seg i internasjonalt aidsarbeid og er en forgrunnsfigur under markeringen av verdens aidsdag i Norge.
Tverrfjorden (Kvænangen)

Tverrfjorden (nordsamisk: Uhcavuonaš) er en fjordarm av Jøkelfjorden i Kvænangen kommune i Troms. Fjorden har innløp mellom Uhcavuonasnjarga i sørvest og Sommarsetneset i nordøst og strekker seg 2 kilometer nordover.
Det er ingen bosetninger ved fjorden, men sør for innløpet ligger bygda Jøkelfjord på sørsida av Jøkelfjorden.
Haiyuan

Haiyuan (kinesisk: 海原县; pinyin: Hǎiyuán Xiàn) er et fylke i autonome region Ningxia i Folkerepublikken Kina. Det ligger i byprefekturet Zhongwei.
I 1999 var folketallet på 370 734 innbyggere.
Hui-kinesere (kinesiske muslimer) utgjør 70 prosent av befolkningen.
Jordbruket, om enn skrint, er av stor betydning for fylket. Det er blitt satset særlig på dyrking av fennikel.

Kulturminner

Funnstedet Caiyuan (Caiyuan yizhi, 菜园遗址) av den neolittiske Caiyuan-kulturen ble i 2006 tilføyd på Folkerepublikken Kinas liste over kulturminner.

Jordskjelv

I 1920 var Haiyuan episenter for et meget kraftig jordskjelv. Rundt 200 000 ble drept av skjelvet, hvorav over 73 000 i selve Haiyuan fylke.
Fredrik Wandrup

Priser

1995: Riksmålsforbundets litteraturpris for biografien om Olaf Bull
Majavatnaffæren

Majavatn-affæren også kalt Majavasstragedien var en hendelse i Norge under andre verdenskrig.
Motstandsarbeidet mot den tyske okkupasjonsmakten var stor på enkelte deler av Helgeland. Kaptein Birger E. Sjøberg (eg. Nils Berdahl) fikk i oppdrag av sin overordnede kaptein Martin Linge å organisere og utruste en ekspedisjon til Helgeland. Formålet med denne ekspedisjonen var å åpne kontakt med motstandsgrupper i distriktet og skaffe våpen og utstyr som gruppene måtte mangle, som en del av Operasjon Jupiter. Store mengder våpen og annet utstyr til motstandskampen ble brakt med båt fra Storbritannia av blant annet Shetlands-Larsen. Disse ble fraktet over fjellene fra Helgelandskysten til Grane og Vefsn.
I 1942 kom tyske Gestapo på sporet av motstandsbevegelsen, og det hele kulminerte på høsten samme år. Trefninger ved Tangen Gård på Majavatn høsten 1942, bedre kjent under navnet Majavatn-affæren, resulterte i en lokal opprulling med resultat at 24 menn fra Grane, Vefsn, Vevelstad og Trondheimsområdet ble henrettet i Falstad leir 8. og 9. oktober 1942 etter summariske rettssaker.